Glenfinnan viadukten
**Glenfinnan viadukt** er en jernbaneviadukt på West Highland Line i Glenfinnan, West Highlands, Skottland. Viadukten krysser elven Finnan og har fin utsikt over Glenfinnan-monumentet og vannet i Loch Shiel.

Konstruksjon
------------

West Highland Railway ble bygget til Fort William men det ble forsinkelser på den videre strekningen, fra Fort William til Mallaig, på grunn av manglende statlige bevilgninger. Når pengene ble bevilget i 1896 var entreprenøren og arbeiderne, som hadde bygget jernbanen så langt, flyttet sørover. Det var Robert McAlpine & Sons og ingeniørene i Simpson & Wilson som overtok arbeidet.

Byggingen av forlengelsen fra Fort William til Mallaig begynte i januar 1897, og linjen åpnet 1. april 1901. Glenfinnan viadukten var imidlertid så ferdig i oktober 1898 at den kunne brukes til å transportere materialer til jernbanen.

Design
------

Viadukten har 21 betongbuer med et spenn på 15 meter. Det er den lengste betongbroen i Scotland, 380 meter, og krysser elven Finnan i en høyde av 30 meter. Broen er 5,5 meter bred og har en kurve form (sving) på 241 meter.

Betongen som ble benyttet var uten armering.

Jernbanestrekningen
-------------------

Strekningen trafikkeres av persontog som drives av ScotRail mellom Glasgow Queen Street og Mallaig, vanligvis dieseltog. I tillegg blir det om sommeren kjører et gammelt Jacobite damplokomotiv på linjen. Damptoget er populært for turister og viadukten er en av linjens store attraksjoner.

Filmer og sedler
----------------

Viadukten har blitt brukt som lokasjon i flere filmer og TV-serier, som 

Ring of Bright Water, Charlotte Gray, Monarch of the Glen, Stone of Destiny og The Crown. Den er også med i fire av Harry Potter filmene, det førte til flere nestenulykker med ungdom som gikk på viadukten, så politiet måtte gå ut med en advarsel til fansen.

Den er også med i videospillet Forza Horizon 4 fra 2018.

En serie med sedler utstedt av Bank of Scotland i 2007 viser forskjellige broer som eksempler på Skotsk ingeniørkunst, og £ 10 seddelen har motiv av Glenfinnan Viadukten.

En ulykke med en hest
---------------------

En kjent historie knyttet til Glenfinnan viadukten var at en hest hadde falt ned i en av pilarene under byggingen i 1898 eller 1899. De to pilarene som var store nok til å romme en hest ble sjekket ved hjelp av borehull og inspeksjonskamera i 1987. Ingen hest ble funnet, men i 2001 ble skanningsteknologi benyttet på en annen viadukt på banen, Loch nan Uamh, og der ble restene av hesten og vognen funnet i en av pilarene.

Referanser
----------

1. 1 2  «Glenfinnan Visitor Guide - Accommodation, Things To Do & More». *www.visitscotland.com* **(engelsk)**. Besøkt 9. oktober 2021.
2. ↑  «Glenfinnan Feature Page on Undiscovered Scotland». *www.undiscoveredscotland.co.uk*. Besøkt 9. oktober 2021.
3. ↑  Paxton, Roland; Shipway, J. (2007). *Civil Engineering Heritage Scotland: Highlands and islands* **(engelsk)**. Thomas Telford for the Institution of Civil Engineers. ISBN 978-0-7277-3488-4.
4. ↑  «Jim Shipway - The Herald | HighBeam Research». *web.archive.org*. 24. september 2015. Arkivert fra originalen 24. september 2015. Besøkt 9. oktober 2021.
5. ↑  «The West Highland Line». *www.scotlandrailways.com*. Arkivert fra originalen 9. oktober 2021. Besøkt 9. oktober 2021.
6. ↑  «Glenfinnan - A magic place to potter around and enjoy highland hospitality - The Glenfinnan Viaduct». *visitglenfinnan.co.uk*. Arkivert fra originalen 1. september 2021. Besøkt 9. oktober 2021.
7. ↑  *Practical Building Conservation: Concrete* **(engelsk)**. Ashgate Publishing, Ltd. 2012. ISBN 978-0-7546-4565-8.
8. ↑  «Harry Potter fans warned after near misses on Glenfinnan Viaduct». *BBC News* **(engelsk)**. 19. mai 2017. Besøkt 9. oktober 2021.
9. ↑  CSCB. «Bank of Scotland». *www.scotbanks.org.uk*. Besøkt 9. oktober 2021.
10. ↑  «Morar». *www.moidart.org.uk*. Besøkt 9. oktober 2021.